ར་ཤེས་པར་བྱས་ལ། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་བརྗོད་པས་གཉིས་སྣང་གི་ཆོས་ཐམས་ཅད་རང་བཞིན་གྱིས་མ་གྲུབ་པའི་སྟོང་པ་ཉིད་དུ་གྱུར་པར་བསམ། སྟོང་པའི་ངང་ལས་ནམ་མཁའི་ཁམས་སུ་རྃ་ལས་བྱུང་བའི་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཧཱུྃ་གིས་མཚན་པ་དེ་ལས་འོད་ཟེར་འཕྲོས་པས་འོག་རྡོ་རྗེའི་ས་གཞི། ཁོར་ཡུག་རྡོ་རྗེའི་ར་བ་དང་དྲ་བ། སྟེང་རྡོ་རྗེའི་གུར་དང་བླ་བྲེ། ཕྱི་རོལ་དུ་མདའི་དྲ་བ་དང་བསྐལ་པ་འཇིག་པའི་དུས་ཀྱི་མེ་ལྟ་བུའི་ཡེ་ཤེས་ཀྱི་མེ་རི་རབ་ཏུ་འབར་བས་བསྐོར་བའི་སྲུང་བའི་འཁོར་ལོའི་དབུས་སུ་པདྨ་དང་ཉི་མའི་སྟེང་དུ་ཧཱུྃ་དཀར་པོ། དེ་ལས་འོད་ཟེར་ཕྱོགས་བཅུར་འཕྲོས་པས་འཕགས་པ་མཆོད། སེམས་ཅན་གྱི་དོན་བྱས། སླར་ཚུར་འདུས་ཏེ་ཧཱུྃ་ཡིག་ལ་ཐིམ། དེ་ཡོངས་སུ་གྱུར་པ་ལས། བདག་ཉ དི་སྐད་ཅིག་གིས་ཕྱིར་ཟློག་མ་ཞེས་བྱ་བའི་རྡོ་རྗེ་ལྷ་མོ་ངེས་པར་འཆི་བའང་འཚོ་བར་མཛད་མ་སྐུ་མདོག་དཀར་ཞིང་ན་བཟའ་དཀར་བ། ཞལ་བརྒྱད་ཕྱག་བཅུ་དྲུག་མ་རྩ་བའི་ཞལ་དཀར་ཞིང་རབ་ཏུ་ཞི་བའི་སྤྱན་གསུམ་དང་ལྡན་པ། མཆེ་བ་ཅུང་ཟད་གཙིགས་པ། གཡས་པ་ནི་སྔོ་བ་དང་། དམར་བ་དང་། སེར་བའི་ཞལ་གསུམ་དྲག་ཏུ་བཞད་ཅིང་ཁྲོ་བོའི་སྤྱན་གསུམ་དང་ལྡན་པ། གཡོན་པ་ནི་དམར་བ་དང་། ལྗང་བ་དང་། དུད་ཁའི་ཞལ་གསུམ་རབ་ཏུ་ཁྲོས་ཤིང་ཤིན་ཏུ་དམར་བའི་སྤྱན་གསུམ་དང་ལྡན་པ། སྟེང་གི་ཞལ་ནི་སྒེག་ཅིང་མཛེས་ལ་རབ་ཏུ་དཀར་ཞིང་ཞི་བའི་སྤྱན་གསུམ་དང་ལྡན་པ། ཕྱག་བཅུ་དྲུག་གི་དང་པོ་གཉིས་ཀྱིས་རྡོ་རྗེ་དང་དྲིལ་བུ་ཐུགས་ཀར་འཛིན་པ། གཡས་ལྷག་མ་རྣམས་ཀྱིས་རིམ་པ་བཞིན་དུ་ཞགས་པ་དང་། རལ་གྲི་དང་། དགྲ་སྟ་དང་། ལྕགས་ཀྱུ་དང་། མདའ་དང་། ཐོ་བ་དང་། འཁོར་ལོ་རྣམས་འཛིན་པ། གཡོན་ལྷག་མ་རྣམས་ཀྱིས་སྡིགས་མཛུབ་དང་། བུམ་པ་དང་། མདུང་དང་། ཐོད་པ་དང་། གཞུ་དང་། ཁ་ཊྭཱཾ་ག་དང་། སྐྱབས་སྦྱིན་གྱི་ཕྱག་རྒྱ་རྣམས་མཛད་པ། མི་རུས་ཀྱི་ཕྲེང་བ་དང་རིན་པོ་ཆེའི་རྒྱན་གྱིས་བརྒྱན་པ། སྟག་གི་པགས་པའི་ཤམ་ཐབས་ཅན། བདུད་སྡིག་ཅན་དང་དབང་ཕྱུག་ལ་སོགས་པ་བགེགས་ཐམས་ཅད་ཀྱི་སྟེང་དུ་པདྨ་དང་ཟླ་བའི་དཀྱིལ་འཁོར་ཆ་ཤས་ཡོངས་སུ་རྫོགས་པའི་གདན་ལ་གཡས་བརྐྱང་བའི་སྟབས་ཀྱིས་ཡེ་ཤེས་ཀྱི་མེ་འབར་བའི་དབུས་ན་བཞུགས་པ། དེའི་ཐུགས་ཀར་ཟླ་བའི་དཀྱིལ་འཁོར་ཡངས་ཤིང་རྒྱ་ཆེ་བའི་དབུས་སུ་སྣ་ཚོགས་རྡོ་རྗེ་རྩེ་མོ་བཅུ་གཉིས་པའི་ལྟེ་བར་ཡི་གེ་ཧཱུྃ་ཀུ་མུ་ཏིའི་མདོག་ཅན། དེའི་ཁོག་པར་ཨོཾ་ཨཱཿཧཱུྃ་བདག་ཆེ་གེ་མོའི་ཚེ་པུཥྚིཾ་ཀུ་རུ་སྭཱ་ཧཱ། སྣ་ཚོགས་རྡོ་རྗེའི་རྭ་བཞི་ལ་ཤར་དུ་ཌྃ་རཾ་བདག་ཆེ་གེ་མོ་སོགས་འགྲེ། བྱང་དུ་ལྃ་རཱྀ། ནུབ་ཏུ་ཁྃ་ལྀ། ལྷོར་ཏུྃ་ལཱྀ། བདག་ཆེ་གེ་སོགས། དེའི་ཕྱི་རོལ་དུ་མུ་ཁྱུད་གཅིག་ལ་ཤར་ནས་གཡོན་སྐོར་གྱིས་ཨ་ཨཱ། ཨི་ཨཱི། ཨུ་ཨཱུ། ཨེ་ཨཻ། ཨོ་ཨཽ། ཨཾ་ཨཿ དེའི་ཕྱི་རོལ་ཏུ་ཐུགས་ཀྱི་འཁོར་ལོ་པདྨ་འདབ་བརྒྱད་ལ། ཤར་དུ་ཁྃ་སྲྃ་བདག་ཆེ་གེ་མོའི་ཚེ་པུཥྚིཾ་ཀུ་རུ་ཧཱུྃ། བྱང་དུ་མྃ་ཙྃ། ནུབ་ཏུ་ཀྃ་སྲྃ། ལྷོར་བིཾ་མྃ། མེར་སུྃ་ཝིཾ། སྲིན་པོར་ཨྃ་ཁྃ། རླུང་དུ་པྃ་ལྃ། དབང་ལྡན་དུ་བྃ་དྲུྃ། བདག་ཆེ་གེ་སོགས་འགྲེ། ཕྱོགས་མཚམས་ཀྱི་སྐོར་ཕྱོགས་འདི་བཞིན་དུ་འོག་མ་རྣམས་ལའང་ཤེས་པར་བྱའོ། །པད་འདབ་ཀྱི་ཐད་སོའི་ཕྱི་རོལ་གྱི་མུ་ཁྱུད་ལ་ཤར་ནས་ཕྱོགས་བཞིར་ཀྃ་ཁྃ་གྃ་གྷྃ་བཞི། མེ་ནས་མཚམས་བཞིར་དྃ་ཙྃ་ཚྃ་ཛྃ་བཞི། དེའི་ཕྱི་རོལ་ཏུ་སྣ་ཚོགས་རྡོ་རྗེ་རྩེ་མོ་བཅུ་གཉིས་པའི་དབུས་རྭ་ལ་ཤར་དུ་ཨོཾ་སུམྦྷ་ནི་སུམྦྷ་བདག་ཆེ་གེ་མོའི་ཚེ་པུཥྚིཾ་ཀུ་རུ་སྭཱ་ཧཱ་ཕཊ། བྱང་དུ་ཨོཾ་གྲྀཧྣ་གྲྀཧྣ་བདག་ཆེ་གེ་མོའི༴ ནུབ་ཏུ་ཨོཾ་གྲྀཧྣ་པ་ཡ་གྲྀཧྣ་པ་ཡ་བདག་ཆེ་གེ་མོའི༴ ལྷོར་ཨོཾ་ཨཱ་ན་ཡ་ཧོཿ བྷ་ག་ཝཱན་བཛྲ་རཱ་ཛ་བདག་ཆེ་གེ༴ དེའི་ཕྱི་རོལ་དུ་པདྨ་འདབ་མ་བཅུ་དྲུག་ལ་ཤར་ནས་གཡོན་སྐོར་གྱིས་ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་ཨཽ། ཨཾ་ཨཿ དེའི་ཕྱི་རོལ་དུ་སྐུ་དང་གསུང་གི་འཁོར་ལོ་གཡས་གཡོན་དུ་སྤེལ་བ་རྩིབས་བཅུ་དྲུག་པ། ཕྱོགས་མཚམས་བརྒྱད་དུ་རྩིབས་གཉིས་གཉིས་བསྟན་པའི་གཡོན་ངོས་མ་རྣམས་སུ་གསུང་གི་འཁོར་ལོའི་སྔགས། ཤར་དུ་ཨོཾ་ཨྃ་བདག་ཆེ་གེ་མོའི་ཚེ་པུཥྚིཾ་ཀུ་རུ་ཧྲཱིཿ བྱང་དུ་པྃ་མྃ། ནུབ་དུ་མྃ་ཝྃ། ལྷོར་བྃ་སུྃ། མེར་སུྃ་ཤྱྃ། སྲིན་པོར་བྃ་སུྃ། རླུང་དུ་མྃ་ཧྃ། དབང་ལྡན་དུ་བིཾ་ཁྃ་བདག་ཆེ་གེ༴ །གཡས་རྩིབས་རྣམས་ལ་སྐུ་འཁོར་གྱི་སྔགས། ཤར་དུ་མྃ་ཙྃ་བདག་ཆེ་གེ་མོའི་ཚེ་པུཥྚིཾ་ཀུ་རུ་ཨོཾ། བྱང་དུ་རྃ་ཁྃ། ནུབ་ཏུ་ཧྃ་ཤྃ །ལྷོར་ཁྃ་ཙྃ། མེར་ཧྃ་སུྃ། སྲིན་པོར་སྃ་མྃ། རླུང་དུ་བེཾ་ཙྃ། དབང་ལྡན་དུ་བྃ་མྃ་བདག་ཆེ་གེ༴ །དེའི་ཕྱི་རོལ་གྱི་མུ་ཁྱུད་ལ་གསུང་འཁོར་གྱི་ཐད་རྣམས་སུ་ཤར་ནས་ཕྱོགས་བཞིར་ཛྷྃ་ཉྃ་ཊྃ་ཋྃ་བཞི། མེ་ནས་མཚམས་བཞིར། ཌྃ་ཌྷྃ་ཎྃ་ཏྃ་བཞི། སྐུ་འཁོར་གྱི་ཐད་ཀྱི་མུ་ཁྱུད་ལ། ཤར་ནས་ཕྱོགས་བཞིར་ཐྃ་དྃ་དྷྃ་ནྃ་བཞི། མེ་ནས་མཚམས་བཞིར་པྃ་ཕྃ་བྃ་བྷྃ་བཞི། དེའི་ཕྱི་རོལ་དུ་གྲུ་བཞི་སྒོ་བཞི་པའི་སྒོ་བཞིར་ཤར་དུ་ཀྃ་ཡྃ་བདག་ཆེ་གེ་མོའི་ཚེ་པུཥྚིཾ་ཀུ་རུ་ཧཱུྃ། བྱང་དུ་ཨུྃ་རྃ། ནུབ་ཏུ་ཤྃ་ལྃ། ལྷོར་སུྃ་ཝྃ་བདག་ཆེ་གེ་སོགས། མེར་ཡྃ་ཤྃ་བདག་ཆེ་གེ་མོའི་སོགས། སྲིན་པོར་ཡྃ་ཥྃ། རླུང་དུ་ཡྃ་པྃ། དབང་ལྡན་དུ་ཡྃ་ཧྃ་ཆེ་གེ་སོགས། སྒོ་བཞི་དང་ཟུར་བཞིའི་ཕྱི་རོལ་དུ་རྡོ་རྗེ་རྩེ་མོ་བཞི་པའི་དབུས་རྭ་ཁྲོ་ཞལ་གྱི་རྣམ་པ་ཅན་གྱི་ཞལ་གྱི་ནང་དུ་ཤར་དུ་ཨོཾ་ན་མོ་བྷ་ག་ཝ་ཏེ་ཝཱི་རེ་ཤཱ་ཡ་བདག་ཆེ་གེ་མོའི་ཚེ་པུཥྚིཾ་ཀུ་རུ་ཧཱུྃ་ཧཱུྃ་ཕཊ། བྱང་དུ་མ་ཧཱ་ཀཱ་ལ་བཱ་གྣི་སནྣི་བྷཱ་ཡ་བདག་༴ ནུབ་ཏུ་ཨོཾ་ཛ་ཊཱ་མ་ཀུཊོཏྐ་ཡ་བདག་ཆེ་གེ༴ ལྷོར་ཨོཾ་དཾཥྚཱ་ཀ་རཱ་ལོ་གྲ་བྷཱི་ཥ་ཎ་མུ་ཁཱ་ཡ་བདག་ཆེ་གེ༴ མེར་ཨོཾ་ས་ཧ་སྲ་བྷུ་ཛ་བྷཱ་སུ་རཱ་ལ་བདག་ཆེ་གེ༴ སྲིན་པོར་ཨོཾ་པཪྴཱུ་པཱ་ཤོ་དྱཏ་ཤཱུ་ལ་ཁ་ཊྭཱྃ་ག་དྷཱ་རི་ཎི་བདག་ཆེ་གེ༴ རླུང་དུ་ཨོཾ་བྱཱ་བྷྲ་ཛི་ནཱམྦ་ར་དྷ་རཱ་ཡ་བདག་ཆེ་གེ༴ དབང་ལྡན་དུ། མ་ཧཱ་རྡྷཱུ་མྦྲཱནྡྷ་ཀཱ་ར་ཝ་པུཥཱ་ཡ་བདག་ཆེ་གེ༴ ཁྲོ་ཞལ་རྣམས་ཀྱི་བར་བརྒྱད་དུ་ཉི་མ་ཟླ་བའི་སྟེང་དུ་རྡོ་རྗེ་ཕྱེད་པ་རེ་རེ། དེའི་ཕྱི་རོལ་དུ་མུ་ཁྱུད་རིམ་པ་བཞིའི་དང་པོ་ལ། ན་མཿ ས་མནྟ་ཀཱ་ཡ་ཝཱ་ཀ་ཙིཏྟ་བཛྲ་ཧེ་རུ་ཀཱ་ནི་ཨོཾ་ཧཱུྃ་བཛྲ་ཧེ་རུ་ཀ་ཙཀྲ་ཝརྟི་སརྦ་ལོ་ཀི་ཀ་ལོ་ཀོ་ཏ་ཏ་རཱ་ཎི། ཡནྟྲ་མནྟྲ། ཏནྟྲ་ཙཱུརྞ་པྲ་ཡོ་ག་དཱི་ནི། ཡེ་ན་ཀེ་ན་ཙིརྟ་ཏཱ་ནི་སརྦ་ནི། ཨཱ་ཀཱཊ་རྡྱ་ཨཱ་ཀཊ་རྡྱ། ཏརྫ་ཡ་ཏརྫ་ཡ། གྲྀཧྣ་གྲྀཧྣ། བྷཀྵ་ཡ་བྷཀྵ་ཡ། ཏྲཱ་ས་ཡ་ཏྲཱ་ས་ཡ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། ཀྵྨྃ་ཀྵྨྃ། ཛྙཱཽཾ་ཛྙཱཽཾ། མཱ་ཐ་མཱ་ཐཱ། བི་དྷྭ་ན་ས་ཡ་ཤ་ཏ་ས་ཧ་སྲ། ཙཱུརྞ་ཡ་ཙཱུརྞ་ཡ་ཨོཾ་ཕཊ། བཛྲ་ཧེ་རུ་ཀ་ཨུཥྞི་ཥ་ཙཀྲ་ཝརྟི། ཏ་ཡེ་བཾ་མུ་ཁཾ་ཙཀྵུ་བནྡྷ་བནྡྷ་ཧཱུྃ་ཧཱུྃ་བདག་ཆེ་གེ་མོའི་ཚེ་པུཥྚིཾ་ཀུ་རུ་ཕཊ་ཧཱུྃ་ཧཱུྃ་སྭཱ་ཧཱ། མུ་ཁྱུད་གཉིས་པ་ལ་ཀྵ་ཡིག་གི་ཕྲེང་བ། གསུམ་པ་ལ་གཡོན་སྐོར་དུ་ཨཱ་ལི་བཅུ་དྲུག་ཚར་གཉིས། བཞི་པ་ལ་ཐ་ཡིག་གི་ཕྲེང་བ། དེའི་ཕྱི་རོལ་དུ་རྡོ་རྗེའི་ཕྲེང་བས་ཡོངས་སུ་བསྐོར་བའོ། །འཁོར་ལོ་དེའི་དབུས་ཀྱི་ཧཱུྃ་ཡིག་ལས་འོད་ཟེར་འཕྲོས་པས་རང་བཞིན་གྱི་གནས་ནས་འཆི་མེད་རྡོ་རྗེ་ལྷ་མོའི་ཐུགས་ཀའི་འཁོར་ལོ་དང་བཅས་པ་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས་ལ། གོང་ལྟར་མཆོད་ནས། ཛཿཧཱུྃ་བྃ་ཧོཿ ཞེས་པས་རང་ལ་ཐིམ་པར་བསམ། སླར་ཡང་ཧཱུྃ་ལས་འོད་ཟེར་འཕྲོས་པས་དབང་གི་ལྷ་དེ་བཞིན་གཤེགས་པའི་དཀྱིལ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཨོཾ་སརྦ་ཏ་ཐཱ་ག་ཏ་ས་པ་རི་ཝཱ་ར་ཨརྒྷྃ་ཞེས་སོགས་ཀྱིས་མཆོད་ལ། དེ་བཞིན་གཤེགས་པ་ཐམས་ཅད་ཀྱིས་བདག་ལ་དབང་བསྐུར་བ་སྩལ་དུ་གསོལ། ཞེས་གསོལ་བ་བཏབ་པས། དབང་གི་ལྷ་རྣམས་ཀྱིས། ཇི་ལྟར་བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་དུ་ནི་དབང་བསྐུར་རོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་ས་མ་ཡ་ཤྲི་ཡེ་ཧཱུྃ། ཞེས་གསུང་ཞིང་བུམ་པ་ཡེ་ཤེས་ཀྱི་བདུད་རྩིའི་ཆུས་གང་བས་སྤྱི་བོ་ནས་དབང་བསྐུར། སྐུ་གང་། དྲི་མ་དག །ཆུའི་ལྷག་མ་ཡར་ལུད་པ་ལས་སྤྱི་བོར་མི་བསྐྱོད་པ་གཙོ་བོར་གྱུར་པའི་དེ་བཞིན་གཤེགས་པ་རིགས་ལྔས་དབུར་བརྒྱན། དེ་ལ་ཚོགས་ཞིང་གི་སྐབས་ལྟར་རམ། ཡང་ན་ཨོཾ་བཛྲ་པུཥྤེ་ཨཱཿཧཱུྃ། ཞེས་སོགས་ཀྱིས་མཆོད་ལ། རྒྱལ་བ་ཀུན་གྱི་ཐུགས་རྗེ་ཡིས། །དུས་མིན་འཆི་བ་ཞི་མཛད་ཅིང་། །འཆི་བ་ལས་ནི་ངེས་སློང་མཛད། །འཆི་མེད་དབང་ཕྱུག་མ་ལ་བསྟོད། །ཅེས་པས་བསྟོད། ནང་མཆོད་བདེ་མཆོག་ལཱུ་ཧི་པའི་མངོན་རྟོགས་ལྟར་བྱིན་གྱིས་བརླབ་པའམ། མི་ནུས་ན་ཨོཾ་ཨཱཿཧཱུྃ་ལན་གསུམ་གྱིས་ཟག་མེད་ཡེ་ཤེས་ཀྱི་བདུད་རྩིའི་རྒྱ་མཚོར་བྱིན་གྱིས་བརླབས་པར་བསམས་ནས། ཨོཾ་བཛྲ་དེ་ཝཱི་པཉྩ་ཨ་མྲྀ་ཏ་ཨོཾ་ཨཱཿཧཱུྃ། ཞེས་བརྗོད་ཅིང་ལྷ་མོའི་ལྗགས་ལས་འོད་ཀྱི་སྦུ་གུ་བྱུང་ནས་བདུད་རྩི་གསོལ་བར་བསམས་ཏེ་མྱངས་ལ། ལྷའི་སྐུ་དང་ཕྱག་མཚན་ལ་ཅུང་ཟད་དམིགས་ཤིང་། གཙོ་བོའི་ཐུགས་ཀར་འཁོར་ལོ་གསལ་གདབ་པའི་ཚུལ་གྱིས་ཡུན་རིང་དུ་བསམ་གཏན་བྱས་ལ། དེས་སྐྱོ་བར་གྱུར་ན་སྔགས་ཀྱི་བཟླས་པ་བྱ་སྟེ། ཨོཾ་ཨཱཿམྲྀ་ཏ་པཉྫཱི་ཝ་ནི། མ་ཧཱ་ཨ་མྲྀ་ཏ་པུ་མུ་ཁེ་ཛཱི་ཝཾ། པྲ་ཝེ་ཤ་ཡ་པྲ་ཝེ་ཤ་ཡ། སརྦ་བཛྲ་པདྨ། ས་མ་ཡོ་གི །མ་ཧཱ་བོ་དྷི་ཙིཏྟ། བི་ཐ་སི་ཏ་མཱུརྟེ། ཧཱུྃ་ཧཱུྃ་ཨ་ཨཱ་ཨ་ཨཱཿསྭཱ་ཧཱ། ཞེས་གཏམ་གྱིས་བར་མ་ཆོད་པར་ཅི་ནུས་བཟླས་ལ། འཕྲོ་འཇོག་པ་ན། བཅོམ་ལྡན་འདས་མས་བདག་དང་སེམས་ཅན་ཐམས་ཅད་ལ་འཆི་མེད་ཚེའི་དངོས་གྲུབ་ཀྱི་བཀའ་དྲིན་མ་ལུས་པ་སྩལ་དུ་གསོལ། ཞེས་གསོལ་བ་བཏབ་སྟེ། གོང་བཞིན་མཆོད་བསྟོད་བྱ། ཧེ་རུ་ཀའི་ཡི་གེ་བརྒྱ་པས་སྒོམ་བཟླས་ཀྱི་བྱིན་རླབས་བརྟན་པར་བྱས་པར་བསམ། རང་གི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་སྲུང་བའི་འཁོར་ལོ་གདན་དང་བཅས་པ་འོད་དུ་ཞུ་ནས་རང་ལ་ཐིམ་པར་བསམས་ལ། དགེ་བ་འདི་ཡིས་མྱུར་དུ་བདག །འཆི་མེད་ལྷ་མོ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་ཤོག །ཅེས་སོགས་ཀྱིས་བསྔོ་བ་དང་། ཚེ་རིང་བའི་སྨོན་ལམ་བཏབ་སྟེ། རྗེ་བཙུན་མའི་ང་རྒྱལ་གྱིས་ལངས་ལ། ཐུན་མཚམས་ཐམས་ཅད་དུ་ཡང་མདོ་འདོན་པ་དང་། སཱཙྪ་གདབ་པ་དང་། སྲོག་ཆགས་ཀྱི་ཚེ་སྐྱོབ་པ་ལ་སོགས་པ་དགེ་བའི་བྱ་བ་ལ་བརྩོན་པར་བྱའོ།
བསྙེན་པའི་ཚད་ནི། སྔོན་དུ་བསྙེན་པ་འབུམ་ཕྲག་བཞི་བཟླས་ནས། ཕྱིས་ལོ་རེའམ་ཟླ་རེ་བཞིན་ཁྲི་ཕྲག་རེ་ཙམ་ཁ་གསོ་བའི་ཚུལ་དུ་བཟླས་ན་འཆི་བ་བླུ་བར་འགྱུར་རོ། །ཐུན་མཚམས་སུ་གཏོར་མ་འབུལ་ན། ནང་མཆོད་ལྟར་བྱིན་གྱིས་བརླབས་ལ། མདུན་གྱི་ནམ་མཁར་སྲུང་འཁོར་གྱི་ནང་དུ་ལྷ་མོ་མདུན་བསྐྱེད་ཀྱི་ཚུལ་དུ་བསྐྱེད། ཐུགས་ཀའི་འཁོར་ལོ་གསལ་འདེབས་པ་ནས་དབང་བསྐུར་ཏེ་རིགས་ལྔས་དབུར་བརྒྱན་པའི་བར་གོང་བཞིན་བྱས་ལ། རྡོ་རྗེ་ཐལ་མོ་ཁ་གྱེན་དུ་ཕྱེ་བའི་ཕྱག་རྒྱས་གཏོར་མ་ཕུལ་བར་གསོལ་བར་བསམ་ཞིང་། བཟླས་སྔགས་ཀྱི་མཐར། ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི་མ་མ་ཨཱ་ཡུར་སིདྡྷི་པྲ་ཡཙྪནྟུ་ཨོཾ་ཨཱཿཧཱུྃ་སྭཱ་ཧཱ། ཞེས་པ་གསུམ་མམ་བདུན་གྱིས་ཕུལ་ཏེ། གོང་ལྟར་ཕྱི་ནང་གི་མཆོད་པ་བྱས་ལ། བཅོམ་ལྡན་འདས་མས་བདག་དང་སེམས་ཅན་ཐམས་ཅད་ཀྱི་དུས་མ་ཡིན་པའི་འཆི་བའི་འཇིགས་པ་ཐམས་ཅད་ཉེ་བར་ཞི་བ་དང་། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་ཅད་སྩལ་དུ་གསོལ། ཞེས་གསོལ་བ་གདབ། སྒོས་ཀྱི་ཆོས་སྐྱོང་ལ་གཏོར་མ་འབུལ་ན་སྐབས་འདིར་འབུལ། འཇིག་རྟེན་པ་རྣམས་ལ་མཁའ་འགྲོ་སྤྱི་གཏོར་གྱིས་བསྔོས་ལ། ཡི་གེ་བརྒྱ་པ་དང་། མ་འབྱོར་པ་དང་ཉམས་པ་དང་། །ཞེས་སོགས་ཀྱིས་ལྷག་ཆད་ཁ་བསྐང་། སྐུ་ཡོད་ན་བརྟན་བཞུགས་བྱ། མེད་ན། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །ཅེས་སོགས་ཀྱི་མཐར། བཛྲ་མུཿ ཞེས་དང་། མཐེབ་སྲིན་གྱི་སེ་གོལ་གྱི་སྒྲས་ཡེ་ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་བདག་ལ་ཐིམ་པར་བསམས་ལ། ཛཿ ཧཱུྃ་བྃ་ཧོཿ ཞེས་བརྗོད་དེ་བསྔོ་བ་དང་སྨོན་ལམ་ཅི་ཤེས་བྱའོ། །དེ་ལྟར་སྒོམ་དང་བཟླས་པ་ལ། །བརྟེན་ནས་དངོས་གྲུབ་སྒྲུབ་པའི་ཐབས། །འདི་ནི་གཞན་གྱིས་བསྐུལ་བའི་ངོར། །རྗེ་བཙུན་གོང་མའི་གསུང་བཞིན་བཀོད། །ཟབ་དོན་ཡི་གེར་བྲིས་པ་ལ། །མཁའ་འགྲོ་རྣམས་ཀྱིས་བཟོད་པར་མཛོད། །དགེ་བས་བདག་སོགས་འགྲོ་བ་ཀུན། །འཆི་མེད་དབང་མོ་ཉིད་གྱུར་ཅིག །ཅེས་པ་འདི་ནི་རྡོ་རྗེ་འཆང་གཉིས་པ་རྗེ་བཙུན་གྲགས་པ་རྒྱལ་མཚན་གྱི་གསུང་ལ་བརྟེན་ནས་བཙུན་པ་དཀོན་མཆོག་ལྷུན་གྲུབ་ཀྱིས་མདོར་བསྡུས་ཏེ་སྦྱར་བའོ། །འདིས་བདག་དང་སེམས་ཅན་ཐམས་ཅད་ཀྱི་འཆི་བ་མེད་པ་ཚེའི་དངོ